شه‌فه‌ق نيوز/ سه‌رچه‌وه‌يگ حكومى، وت: ئه‌نجومه‌ن وه‌زيره‌يل هه‌رێم كوردستان دانيشتنيگ له‌وه‌ر تاووتوێكردن چه‌ن باوه‌تيگ ساز ئه‌كا له‌وانه‌يش بارودوخ له‌ عراق و سوريا.
سه‌رچه‌وه‌گه‌ وت: ته‌وه‌ره‌يل دانيشتنه‌گه‌ پيكهاتگه‌ له‌ تاووتوێكردن بارودوخ سياسى و روێداگه‌يل له‌ عراق و سوريا و هه‌ڵويست هه‌رێم كوردستان له‌ وه‌رانوه‌ر ئه‌و بارودوخه‌و گرتنه‌وه‌ر رێ وشوونه‌يليگ ئه‌را ئه‌گه‌ره‌يل هه‌ر رويداگيگ تازه‌ له‌ ناوچه‌گه‌ وه‌تايبه‌ت له‌باره‌ى هاتن ئاواره‌يل و ئاواره‌بوين تازه‌يگ  وه‌ره‌و هه‌رێم.
جى باسه‌، سه‌رچه‌وه‌گه‌ هه‌ميش وت: ئه‌نجومه‌نه‌گه‌ چه‌ن باوه‌تيگ تر تاووتوێ ئه‌كا ك په‌يوه‌سه‌ وه‌ وه‌ وه‌زاره‌ت كار و كاروبار كۆمه‌ڵايه‌تى و له‌وانه‌يش داناين ميكانيزميگ ئه‌را زه‌مانه‌ت كاركه‌ره‌يل و داين ئشتراك دارايى.
